OpenLLM-France/wikimedia huggingface dataset:
# Höhn

Höhn Alemaniako udalerria da. Renania-Palatinatua estatuan dago, [[Westerwald barrutia|Westerwald]] barrutian. 2014an 3.046 biztanle zituen 13,68 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q818645
* Multimedia: Höhn / Q818645
# Högsdorf

Högsdorf Alemaniako udalerria da. Schleswig-Holstein estatuan dago, [[Plön (barrutia)|Plön]] barrutian. 2014an 417 biztanle zituen 10,92 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q635574
* Multimedia: Högsdorf / Q635574
# Imajinagintza

Imajinagintza eskultura artearen berezitasuna da, gai erlijiosoen irudikapen plastikoarena, normalean errealista eta debozio, liturgia, prozesio edo katekesi helburua duena. Erlijio katolikoarekin lotzen da bere izaera ikonikoa dela eta, beraz, kultura katolikoko herrialdeetan aurkitzen dugu bereziki.

## Teknika

Teknikarik ohikoena zur polikromatuan taillaketa da, errealismorik sinesgarriena bilatzen duena, batzuetan benetako soineko eta jantzien bidez, ile faltsuekin, etab. Ez da hain ohikoa buztin egosia, eskaiola eta, are gutxiago, paper-orea. Badira serieko irudiak egiten dituzten tailerrak ere, garrantzi artistiko oso txikikoak.

## Historia

Erlijio-misterioen irudikapen plastikoa Kristautasunari bere lehen mendeetatik laguntzen dion arren, arte erromaniko eta gotikoarekin, XII. mendetik XV. mendera, hasiko da zurezko eskulturaren edo Imajinagintzaren bilakaera, helburu kateketikoa duena. Errenazimentura arte, garrantzi handia dute flandestar eta frantziar maisuek. Hala ere, Trentoko kontziliotik aurrera (1545-1563), Eliza katolikoak, Erreforma luteranoari erantzunez, arte plastikoak indartzea erabaki zuen, fededunen arreta lortzeko bitarteko gisa. Barrokoaren garaian, Imajinagintza izugarri garatu zen Mediterraneo aldean, Iberiar penintsulan eta Iberoamerikan.

## Kanpo estekak

* Datuak: Q9008037
# Imagawa klana

Imagawa klana (japonieraz: 今川氏, Imagawa-shi) Kuniuji Imagawak sortutako klan feudal japoniar bat izan zen. Imagawa Yoshimoto Okehazamako guduan 1560an hil ondoren, Imagawatarren ofizial asko, beste klan batzuetara joan ziren. Hamar urte igaro ondoren, klanak bere lurralde guztiak galdu zituen Tokugawa eta Takeda klanen aurrean. Beranduago, Imagawatarrak, Tokugawatarren zeremonia maisu bihurtu ziren.

## Klaneko buruzagiak

* Imagawa Kuniuji
* Imagawa Morouji
* Imagawa Norikuni
* Imagawa Noriuji
* Imagawa Ujiie
* Imagawa Yasumori
* Imagawa Norimasa
* Imagawa Noritada
* Imagawa Yoshitada
* Imagawa Ujichika
* Imagawa Ujiteru
* Imagawa Yoshimoto
* Imagawa Ujizane

## Kanpo estekak

* Datuak: Q1764434
* Multimedia: Imagawa clan / Q1764434
# Imagine (albuma)

Imagine John Lennon musikari ingelesaren bakarkao bere bigarren musika albuma da. Barkarlari gisa egin zuen disko ezagunena da. Grabazioa 1971ko otsailan egin zen eta urte bereko irailaren 9an plazaratu zuen. Artistak egin zuen aurreko albuma, John Lennon/Plastic Ono Band zailagoa bazen, bigarren hau komertzialago eta errazago izan zen. Albuma Apple Records zigiluarekin atera zen eta ekoizle gisa, Lennonekin batera, Yoko Ono eta Phil Spector agertu ziren. Disko honetan jaso zen abeslariaren abesti ezagunena, «Imagine», albumari izenburua eman ziona.

## Abestien zerrenda

Abesti guztiak John Lennonek konposatuak ziren. «Oh My Love» abestian Yoko Onorekin batera aritu zen:

### A aldea

* «Imagine» 3:04
* «Crippled Inside» 3:50
* «Jealous Guy» 4:17
* «It's So Hard» 2:30
* «I Don't Want to Be a Soldier» 6:10

### B aldea

* «Gimme Some Truth» 3:16
* «Oh My Love», Yoko Onorekin batera, 2:47
* «How Do You Sleep?» 5:37
* «How?» 3:45
* «Oh Yoko!» 4:22

## Albumen parte hartzaileak

* John Lennon – ahotsa, piano, gitarra elektrikoa, gitarra akustikoa, armonika, txistu egin, harmonika
* George Harrison – dobro, gitarra
* Nicky Hopkins – piano elektrikoa, piano
* Klaus Voormann – gitarra baxua
* Alan White: Bateria eta perkusioa.
* Jim Gordon: Bateria eta perkusioa.
* Jim Keltner: Bateria eta perkusioa.
* Tom Evans: Gitarra erritmikoa
* Rod Linton: Gitarra erritmiko eta akustikoa
* Joey Molland: Gitarra erritmiko eta akustikoa
* Ted Turner: Gitarra erritmiko eta akustikoa
* John Tout: Piano
* Michael Pinder: Perkusioa
* King Curtis: Saxofoia
* J&P Duo Group: Koruak eta The Flux Fiddlers (sokak, New York Philharmonicaren partaideak) Torrie Zitoren zuzendaritzapean.

## Erreferentziak

* ↑ https://thebeatles.fandom.com/es/wiki/Imagine_(álbum)
* ↑ http://imaginejohnyoko.com/imagine-john-yoko-making-the-imagine-album-artwork/

## Kanpo estekak

* Datuak: Q333266
# Imagine (argipena)

Imagine ingelesezko hitzak izenburu gisa adiera desberdinak ditu:
* «Imagine abestia». John Lennonek idatzitako oso abesti ezaguna.
* Imagine musika diskoa, John Lennonek 1971an plazaratutako albuma.
* Imagine dokumentala, 1972an Steve Gebhardtek, John Lennonek eta Yoko Onok zuznendutako filma.
* Imagine: John Lennon abeslariari buruzko filma, 1988an zabalduta.
* Imagine John Lennon albuma, aurreko filmaren soinu-banda.
* «Imagine», Ariana Granderen abestia.
# Imaginarium

Imaginarium jostailuetan espezializatutako enpresa espainiar bat da. 1992. urtean jaio zen Zaragozan eta diseinu eta marka propioak ditu.

## Kanpo estekak

* Datuak: Q14233069
# Imagine That (filma)

Imagine That (euskaraz Imaginatu Hori), 2009ko Karey Kirkpatrick estatubatuarrak zuzendutako komedia film bat da. Eddie Murphy, Thomas Haden Church, Nicole Ari Parker, Ronny Cox eta Martin Sheen aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.

## Aktoreak

* Eddie Murphy: Evan Danielson
* Thomas Haden Church: Johnny Whitefeather
* Yara Shahidi: Olivia Danielson
* Marin Hinkle: Davis andereinoa
* Ronny Cox: Tom Stevens
* Stephen Rannazzisi: Noah Kulick
* Nicole Ari Parker: Trish
* DeRay Davis: John Strother
* Vanessa Estelle Williams: Lori Strother
* Martin Sheen: Dante D'Enzo
* Lauren Weedman: Rose
* Heidi Marnhout: Cheryl Whitefeather
* Stephen Root: Fred Franklin
* Jonathan Mangum: Franklinen sozioa
* Mike Vorhaus: Franklinen sozioa
* Catherine McGoohan: Pressman andrea
* James Patrick Stuart: Pratt jauna
* Anastasia Pineschi: Eskola abesbatzako kidea
* Chelsea Barker as School: Eskola abesbatzako kidea
* David Freese as School: Eskola abesbatzako kidea
* Traci Paige Johnson: Blue (ahotsa, krediturik gabe)
* Donovan Patton: Joe (krediturik gabe)
* Timm Sharp: Todd

## Kanpo estekak

* IMDBko fitxa irakurgai (Ingelesez)
* Datuak: Q228585
# Imagine (abestia)

"Imagine" John Lennonek eta Yoko Onok 1971ren hasieran idatzitako eta abestutako rock balada ospetsua da. Plazaratu zen unetik milioika kopia saldu ziren. Askoren ustez Lennonen abesti arrakastatsuena izan zen. Abestiaren gaia gerraren aurkako mezua da eta horrek eragin du mundu mailako bakearen aldeko ikurra bihurtzea. Esaterako, Davide Martello piano-jotzaileak 2015eko azaroko Parisko atentatuen ondoren bertsio bat egin zuen, hildakoen omenez. Abestia Apple Records disko-zigiluak zabaldu zuen.

## Interpretatzaileak

* John Lennon – ahotsa, piano
* Klaus Voormann – baxua
* Alan White – bateria
* The Flux Fiddlers – Soka musika tresnak

## Bertsioak

Mundu osoko artistek egin dute abestiaren bertsioak. Hona hemen batzuk:
* Elton John
* Queen
* David Bowie
* Madonna​
* Lady Gaga
* Diana Ross
* Joan Baez
Euskal Herriaren kasuan Javier Gurrutxagak bertsio bat egin zuen.

## Erreferentziak

* ↑ (Ingelesez) Aswad, Jem. (2017-06-15). «Yoko Ono to Receive Songwriting Credit on John Lennon’s ‘Imagine’» Variety (Noiz kontsultatua: 2023-05-13).
* ↑ https://web.archive.org/web/20141129023950/http://sfloman.com/johnlennon.html#2
* ↑ Wenner, Jann (2010) [2004]. 500 Greatest Songs of All Time. OCLC 641731526.

## Kanpo estekak

* Abestia karaoken abesteko, hasieran ingelesez, ondoren euskaraz.
* (Ingelesez):Abestia Youtuben, John Lennon & The Plastic Ono Band (Flux Fiddlers-ekin).
* (Ingelesez):Javier Gurrutxagaren bertsioa Youtuben.
* Datuak: Q1971
* Multimedia: Imagine (John Lennon song) / Q1971
# Imago

Imagoa intsektuen garapenaren azken fasea da, hots, heldu aldia, azken mudaren ostean agertzen dena. Ugal aparatua erabat garaturik eta, Pterygota azpiklasean, hego funtzionalak dituelako bereizten da. Intsektu heterometaboloetan azken ninfa-estadioaren ondotik agertzen da. Holometaboloetan, berriz, pupatik irteten da.
Ephemeroptera ordenean subimago aldia dago. Fase horretan dauden banakoek hegoak dauzkate, baina aparatu genitala guztiz eratu gabe dago.

## Erreferentziak

* ↑ Imago Euskalterm. Euskara.euskadi.net
* ↑ Fernando Pedro PEREZ: Euskal Herriko intsektuak: kilkirrak, matxinsaltoak eta txitxiburduntziak Euskomedia.org

## Kanpo estekak

* Datuak: Q207254
* Multimedia: Imago (biology) / Q207254
# Itapiúna

Itapiúna Brasilgo udalerri bat da, Ceará estatuan kokatua. 17.841 biztanle ditu 588,699 km²ko eremuan.

## Ikus, gainera

* Ceará

## Kanpo estekak

* Datuak: Q684551
* Multimedia: Itapiúna / Q684551
# Itaporanga (Paraíba)

Itaporanga Brasilgo udalerri bat da, Paraíba estatuan kokatua. 23.940 biztanle ditu 468,059 km²ko eremuan.

## Ikus, gainera

* Paraíba

## Kanpo estekak

* Datuak: Q2079014
* Multimedia: Itaporanga (Paraíba) / Q2079014
# Itaporã

Itaporã Brasilgo udalerri bat da, Mato Grosso do Sul estatuan kokatua. 24.137 biztanle ditu 1.321,811 km²ko eremuan.

## Ikus, gainera

* Mato Grosso do Sul

## Kanpo estekak

* Datuak: Q1805496
* Multimedia: Itaporã / Q1805496
# Itapuca

Itapuca Brasilgo udalerri bat da, Rio Grande do Sul estatuan kokatua. 1.937 biztanle ditu 184,673 km²ko eremuan.

## Ikus, gainera

* Rio Grande do Sul

## Kanpo estekak

* Datuak: Q1757396
* Multimedia: Itapuca / Q1757396
# Itaporanga (São Paulo)

Itaporanga Brasilgo udalerri bat da, São Pauloko estatuan kokatua. 15.173 biztanle ditu 507,997 km²ko eremuan.

## Ikus, gainera

* São Pauloko estatua

## Kanpo estekak

* Datuak: Q1808177
* Multimedia: Itaporanga (São Paulo) / Q1808177
# Itapororoca

Itapororoca Brasilgo udalerri bat da, Paraíba estatuan kokatua. 18.382 biztanle ditu 146,067 km²ko eremuan.

## Ikus, gainera

* Paraíba

## Kanpo estekak

* Datuak: Q734484
* Multimedia: Itapororoca / Q734484
# Itaporã do Tocantins

Itaporã do Tocantins Brasilgo udalerri bat da, Tocantins estatuan kokatua. 2.404 biztanle ditu 972,977 km²ko eremuan.

## Ikus, gainera

* Tocantins

## Kanpo estekak

* Datuak: Q770338
* Multimedia: Itaporã do Tocantins / Q770338
# Itapoá

Itapoá Brasilgo udalerri bat da, Santa Catarina estatuan kokatua. 30.750 biztanle ditu 248,409 km²ko eremuan.

## Ikus, gainera

* Santa Catarina

## Kanpo estekak

* Datuak: Q1758956
* Multimedia: Itapoá / Q1758956
# Itaporanga d'Ajuda

Itaporanga d'Ajuda Brasilgo udalerri bat da, Sergipe estatuan kokatua. 34.411 biztanle ditu 739,371 km²ko eremuan.

## Ikus, gainera

* Sergipe

## Kanpo estekak

* Datuak: Q1807361
* Multimedia: Itaporanga d'Ajuda / Q1807361
# Ilargi-erloju

Ilargi-erlojuak eguzki-erlojuen antzeko piezak dira. ilargi-erloju oinarrizkoena, eguzki-erlojuaren berdina dena, ilbetearen gauean baino ez da zehatza. Gero, gauero, 48 minutuko atzerapen gehigarria gertatzen da (batez beste); ilargi betearen aurreko gau bakoitza, berriz, 49 minutu azkarragoa da (berriro ere batez beste), irakurtzeko argi nahikoa dagoela suposatuz. Beraz, aste bat ilargi betearen alde bakoitzean, ordu egokia baino 5 ordu eta 36 minutu lehenago edo beranduago irakurriko du ilargi-erlojuak. Ilargi-erloju aurreratuenek ordu egokia lortzeko kalkulu zehatzak erakusten dituzten grafikoak izan ditzakete, baita latitudea eta longitudea kontuan hartuta diseinatutako dialak ere.
Ilargi-erlojuak oso lotuta daude ilargiko lorezaintzarekin (gauez loratzen diren landareak) eta lorezaintzako liburu oso batzuk aipa ditzakete.
* Datuak: Q956774
* Multimedia: Moondials / Q956774
# Ilargi-errainua

Ilargi-errainua (gaztelaniaz: El rayo de luna) Gustavo Adolfo Bécquer idazleak 1862ko otsailaren 13an argitaratu zuen ipuina da. 1999. urtean Manu Lopez Gasenik euskaratu zuen.
Ilargi-errainua, zehaztu gabeko iragan batean kokaturiko maitasun ezinezko baten kontakizuna da.

## Erreferentziak

* ↑ armiarma.eus

## Kanpo estekak

* Datuak: Q5683953
# Ilanz/Glion

Ilanz/Glion Suitzako udalerria da. Grisonia kantonamenduan dago, Surselva Region $^{(en)}$ barrutian. 2014an 4,753 biztanle zituen 133,48 kilometro koadrotan banatuta.

## Mugakideak

Honako udalerri hauekin egiten du muga:

## Demografia

Hona hemen biztanleriaren bilakaera:

## Erreferentziak

* ↑ (Alemanez) Federal Statistical Office. STAT-TAB Bevölkerungsentwicklung nach Region, 1850-2000. .

## Kanpo estekak

* Datuak: Q15056824
* Multimedia: Ilanz/Glion / Q15056824
# Ilan Ramon

Ilan Ramon (Ramat Gan, Israel, 1954ko ekainaren 20a - Texas gainean, Ameriketako Estatu Batuak, 2003ko otsailaren 1a; hebreeraz: אילן רמון, jaiotza-izenez: Ilan Wolferman) Israelgo Aire Armadaren borroka hegazkinlari eta astronauta israeldarra zen.
Columbia espazio anezkaren istripuan hil zen bidaide zituen beste 6 astronautekin batera Lurrean sartzen ari zirenean.
* Datuak: Q219569
* Multimedia: Ilan Ramon / Q219569
# Ivan Konev

Ivan Stepanovitx Konev (errusieraz: Ивaн Степaнович Кoнев; Lodeino, 1897ko abenduaren 28a/abenduaren 16a - Mosku, 1973ko maiatzaren 21a) sobietar mariskala izan zen.
1916an Errusiako Armada Inperialean sartu zen eta Lehen Mundu Gerran parte hartu zuen. 1919an Armada Gorrian sartu zen eta Errusiako Gerra Zibilean borrokatu zuen.
Alemaniar Inbasioaren ondoren, 1941ean, Moskuko eta Rhzeveko guduetan parte hartu zuen. Baita Kursk, Dnieper-Karpatoak eta Vistula-Oder eraso sobietarretan ere. Konev buru zuen Ukraniako Lehen Frontea Georgi Zhukoven aurka lehiatu zen Berlin konkistatzen lehenak izateagatik. Konev hiria matxinatu ondoren Pragan sartu zen lehen militar aliatua izan zen.
1946an Zhukov ordezkatu zuen sobietar armadako buruzagi bezala. 1956an, Hungariako Iraultza suntsitu zuten Varsoviako Itunaren tropak zuzendu zituen. 1961ean, armada sobietarra zuzendu zuen Berlinen, eta ekialdetik mendebaldera bitarteko pasabideak ixteko agindu zuen, harresia eraikitzen zen bitartean.

## Erreferentziak

* ↑ Указ Президиума Верховного Совета СССР «О присвоении генералу армии Коневу И. С. военного звания маршала Советского Союза» от 20 февраля 1944 года // Ведомости Верховного Совета Союза Советских Социалистических Республик : газета. — 1944. — 29 февраля (№ 12 (272)). — С. 1

## Kanpo estekak

* Datuak: Q185024
* Multimedia: Ivan Stepanovich Konev / Q185024
# Ivan Krylov

Ivan Andreievitx Krylov, errusieraz Иван Андреевич Крылов (Mosku, Errusia, 1769ko otsailaren 13a - San Petersburgo, Errusia, 1844ko azaroaren 21a), errusiar idazlea izan zen.

## Biografia

Literatura-genero guztiak landu zituen baina alegia-idazle gisa nabarmendu zen. La Fontaineren mireslea zen eta haren taxuko lanak (bederatzi bilduma orotara) eman zituen argitara. Errusiarren izaeraren eta portaeraren adibide eta erakusgarritzat jo izan dira bere lanak.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q191480
* Multimedia: Ivan Krylov / Q191480
# Ivan Mazepa

Ivan Stepanovitx Mazepa (ukraineraz: Іван Степанович Мазепа, polonieraz: Jan Mazepa Kołodyński; Bila Tserkva, Bi Nazioen Errepublika, 1639ko martxoaren 30a/martxoaren 20a - Bender, Moldaviako printzerria, Otomandar Inperioa, 1709ko urriaren 2a/irailaren 21) zaporizhiar kosakoen atamana izan zen. Ukrainako independentziaren alde borrokatu zen Errusiaren aurrean.
Erruteno-ukrainar nobleziako familia batean jaio zen. Kieven eta Varsoviako jesuiten ikastetxe batean ikasi zuen eta ukraineraz, errusieraz, polonieraz, latinez, italieraz, alemanez eta tatareraz hitz egiten zuen. Europan zehar bidaiatu zuen eta lan diplomatikoak egin zituen Joan II.a Kasimiro Poloniako erregearentzat.
1663an bere lurraldera itzuli zen eta militar eta diplomatiko gisa hainbat ataman kosako zerbitzatu zituen. 1687an Mazepa Ukraina Ezkerraldeko ataman aukeratua izan zen. Aberastasun handia pilatu zuen eta Europako jaberik handienetako bat bihurtu zen. Barroko estiloko elizak eraiki ziren, eskolak eta inprentak sortu ziren eta lehen hezkuntza zabaldu zen.
1702an Ukraina Eskuinaldeko kosakoak matxinatu eta Polonia garaitu zuten. Mazepak gerran esku hartu zuen Petri I.a Errusiakoa tsarraren baimenarekin, eta Ukraina Ezkerraldeko zatiak anexionatu zituen.
Pedro I.aren neurri zentralizatzaileek Ukrainako kosakoen autonomiari eragin zioten. Mazepak errusiarrekin borrokatu zuen Poltavako guduan 1708an, baina desertatu eta Karlos XII.a Suediakoarekin elkartu zuen tsarrak kosako zaporizhiarren beste ataman bat izendatzeko asmoa zuela jakin zuenean. Errusiarrek Baturyn, atamanerriko hiriburua, suntsitu zuten.
Poltavako porrotak amaiera eman zion Mazepak Ukrainaren kontrola Suediari transferitzeko itxaropenari, independentzia agindu baitzien. Mazepak Karlos XII.arekin Bender gotorleku turkiarrera ihes egin zuen, eta han hil zen handik gutxira.
Germaniako Erromatar Inperio Santuko printze izendatua izan zen, Liga Santuari emandako laguntzagatik, eta 1708an Errusiako Eliza Ortodoxoak exkomunikatu egin zuen.

## Kanpo estekak

* Datuak: Q165419
* Multimedia: Ivan Mazepa / Q165419
# Ivan Koljević

Ivan Koljević (serbieraz: Иван Кољевић; Cetinje, 1984ko ekainaren 30a -) Montenegroko saskibaloi jokalaria da, ACBko Bilbao Basket taldean ibilitakoa.

## Taldeak

* 2000-2002: Lovćen Cetinje
* 2002-2005: Budućnost Podgorica
* 2005-2006: Bilbao Basket
* 2006: Olympiacos BC
* 2006-2007: Bilbao Basket
* 2007: BC Lietuvos Rytas
* 2007-2008: PBC Ural Great Perm
* 2008-2009: BK Cherkaski Mavpy
* 2009: Bornova Belediyesi
* 2010: BC Khimik
* 2010: Trikala 2000 BC
* 2010: Turów Zgorzelec
* 2011: SKS Starogard Gdański
* 2012-: BK Cherkaski Mavpy

## Erreferentziak

* ↑ www.acb.com
* Datuak: Q10940318
# Ivan Lendl

Ivan Lendl (Ostrava, Txekoslovakia, 1960) tenislari profesional ohia da. Jaiotzez txekiarra, 1992an estatubatuar herritartasuna hartu zuen.
1975ean hasi zen gazte-mailako nazioarteko txapelketa nagusietan jokatzen, eta bere mailako tenislari onena bilakatu zen 1978an. 1979an, profesionaletara igaro, eta, 1980an, zazpi txapelketa irabazi zituen.
Garaipen ugari erdietsi arren —izen handiko Volvo saria 1982an eta 1983an—, ez zuen Grand Slameko lehiaketarik irabazi, 1984ko Roland Garrosen John McEnroe mendean hartu zuen arte. 1985ean, Estatu Batuetako Irekia irabazi zuen, berriro ere McEnroe mendean hartuz, eta, hurrengo bi urteetan, Estatu Batuetako nahiz Frantziako lehiaketak irabazi zituen. Era berean, Australiako Irekia ere bi aldiz irabazi zuen, 1989an eta 1990ean.
Munduko tenislari onena izan zen 1985-1990 bitarteko hainbat alditan. Indar eta gaitasun fisikoagatik da ezaguna, edozein motatako pistetan moldatzen delako, belar gainean izan ezik; horrek eragotzi zion, hain zuzen, Wimbledongo Lehiaketa irabaztea. Jokalari garrantzitsua izan zen, halaber, 1980an Txekoslovakiak Davis Kopan lortutako lehen garaipenean. 1992an lortu zuen Estatu Batuetako hiritartasuna, eta 1994an utzi zion tenisean jokatzeari, sorbaldan zuen arazo batengatik.
2012aren hasieraz geroztik, Andy Murrayren entrenatzailea da.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011-12-27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q182736
* Multimedia: Ivan Lendl / Q182736
# Ivan Litvinovitx

Ivan Uladzimiravitx Litvinovitx (bielorrusieraz: Іван Уладзіміравіч Літвіновіч; Vileika, 2001eko ekainaren 26a) tranpolin gimnastikoan lehiatzen den gimnasta bielorrusiara da.

## Olinpiar Jokoak

2020ko Udako Olinpiar Jokoetan parte hartu zuen, Tokion, eta urrezko domina lortu zuen bakarkako proban Bielorrusia ordezkatuz; Dong Dong txinatarraren (zilarrezko domina) eta Dylan Schmidt zeelandaberritarraren (brontzezko domina) aurretik sailkatu zen.
2024ko Udako Olinpiar Jokoetan, Parisen berriz izan zen txapeldun olinpikoa, bigarren aldi honetan Banakako Atleta Neutralak taldean, bielorrusiar atletek debekatua baitzuten haien herrialdearen izenean lehiatzea.

## Udako Olinpiar Jokoetako emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 01 ! | Bakarka tranpolina, gizonezkoak. |
| 2024 | Paris Frantzia | 01 ! | Bakarka tranpolina, gizonezkoak. |

## Erreferentziak

* ↑ «Olympedia – Ivan Litvinovich» www.olympedia.org (Noiz kontsultatua: 2021-08-01).
* ↑ «LITVINOVICH Ivan - FIG Athlete Profile» www.gymnastics.sport (Noiz kontsultatua: 2021-08-01).
* ↑ «Ivan Litvinovitx» olympics.com (Gaztelaniaz)

## Kanpo estekak

* Datuak: Q92587827
* Multimedia: Ivan Litvinovich / Q92587827
# Ivan Martin Cea

Ivan Martin Cea (Lazkao, Gipuzkoa, 1989ko urriaren 24a) euskal musikaria da.

## Biografia

Bereziki saxofoia eta pianoa jotzen du. Xabier Sarasolarekin harmonia ikasi zuen. Talde desberdinetan kolaboratzen du, esaterako Beasaingo Udal Musika Eskolan. 2019 tik Lazkaoko Músika Bandaren kide da. Produkzio lanetan ere ibili da.

## Diskografia

* El Vals del Atardecer Singlea (2020)
* Nere Herriko Neskatxa Maite Singlea Vertsioa (2020)
* Autumm Leaves (2022)

## Kanpo estekak

* "Nere herriko neskatxaren" bertsioa.
* "El vals del atardecer".
* Datuak: Q102416084
# Ivan Kramskoi

Ivan Nikolaevitx Kramskoi (errusieraz: Ива́н Никола́евич Крамско́й; Ostrogozhsk, 1837ko ekainaren 8a/maiatzaren 27a - San Petersburgo, 1887ko apirilaren 6a/martxoaren 24a) errusiar margolari eta arte-kritikaria izan zen.
1857tik 1863ra Arteen Akademia Inperialean ikasi zuen. Hainbat ikaskiderekin batera kanporatu zuten, arte akademikoaren kritika egiteagatik. Peredvizhnik-en sortzaile eta ideologoetako bat izan zen. Bere garaiko errusiar ospetsuenen erretratu galeria bat sortu zuen, baina nekazariak ere erretratatu zituen.

## Iruditegia

* Autoerretratua, 1867
* Sirenak, 1871
* Gizon zaharra makulu batekin, 1872
* Kristo basamortuan, 1872
* Ivan Xixkin margolaria, 1873.
* Leo Tolstoi, 1873
* Ivan Xixkin, 1880
* Maria Feodorovna, 1880s
* Fiodor Dostoievski bere hilkutxan, 1881
* Irakurtzen ari den emakume baten erretratua, 1881
* Emakumearen erretratua, 1883
* Vladimir Soloviev, 1885
* Alexandro III.a, 1886
* Mina Moiseiev
* Pavel Tretiakov (1832–1898).
* Taras Shevchenko
* Ilargi gaua
* Forester, 1874

## Kanpo estekak

* Datuak: Q207758
* Multimedia: Ivan Nikolaevich Kramskoy / Q207758
# Ivan Meštrović

Ivan Meštrović (Vrpolje, 1883ko abuztuaren 15a - South Bend, Indiana, 1962ko urtarrilaren 16a) kroaziar arkitekto, eskultore eta idazlea izan zen.
Kroaziako eskultore moderno nabarmenena da. Spliten eta Vienako Arte Ederren Akademian ikasi zuen, eta Vienako Sezesioaren eragina jaso zuen. Europan zehar bidaiatu zuen Puzkundeko maisuen lana aztertzeko, bereziki Michelangelorena, eta Auguste Rodin, Antoine Bourdelle eta Aristide Maillol frantsesena. Bere herrialdean Medulić mugimendu nazional-erromantikoa hasi zuen.
Lehen Mundu Gerran emigrazioan bizi izan zen, eta amaitzean Kroaziara itzuli zen. Lan oparoa egin zuen eskulturan eta pedagogian. 1942an Italiara joan zen, 1943an Suitzara eta 1947an Estatu Batuetara. Eskultura irakaslea izan zen Syracuse Unibertsitatean eta South Bendeko Notre Dameko Unibertsitatean.

## Iruditegia

* Bizitzaren iturria, Zagreb (1905)
* Speerman, Chicago (1928)
* Gregorio Ningoa, Split, (1929)
* Moises, Syracuseko Unibertsitatea (1952)
* Pieta (1942-46), Notre Dameko Unibertsitatea
* Kroaziarren historia (1932)
* Victor, Belgrad
* Svetozar Miletić, Novi Sad
* Meštrovićen mausoleoa

## Kanpo estekak

* Datuak: Q313828
* Multimedia: Ivan Meštrović / Q313828
# Ilfat Abdullin

Ilfat Abdullin (Karabulak, 1998ko urtarrilaren 9a) arkularia da. Kazakhstan ordezkatu zuen 2020ko Udako Olinpiar Jokoetan.

## Erreferentziak

* ↑ Iliana Biridakis

## Kanpo estekak

* Datuak: Q107620842
# Ilha Solteira

Ilha Solteira Brasilgo udalerri bat da, São Pauloko estatuan kokatua. 26.344 biztanle ditu 652,641 km²ko eremuan.

## Ikus, gainera

* São Pauloko estatua

## Kanpo estekak

* Datuak: Q1649828
* Multimedia: Ilha Solteira / Q1649828